Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17315

b) Riasztás állapota, amikor: 1) a bizonytalanság állapotát követően a légijárművel való összeköttetés felvételére irányuló ismételt kísérletek sikertelenek maradtak vagy a többi illetékes forráshoz intézett kérdésekre sem kaptak új híreket a légijárműről; vagy amikor 2) a légijármű részére engedélyezték a leszállást, azonban az nem szállt le a számított leszállás időpontját követő öt percen belül és a légijárművel nem sikerült az összeköttetést ismét felvenni; vagy amikor 3) olyan tájékoztatás érkezett, amely szerint a légijármű működőképessége csökkent, azonban nem olyan mértékben, hogy kényszerleszállás valószínű; kivéve ha megfelelő biztosíték van arra nézve, hogy légijármű és a fedélzetén tartózkodó személyek biztonsága nincs veszélyben; vagy amikor 4) a légijárműről ismert vagy feltételezett, hogy jogellenes beavatkozás alatt áll.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes